Publication: Magyar Közlöny
Issue: MK-2002-161 (Year: 2002, Number: 161)
Era: 1990-2004
Section: szabályzatra és a tartalékok kezelésére vonatkozó elõírásokról szóló 170/1997. (X. 6.) Korm. rendelet 13. §-ának
Paragraph Index: 138

g) ponttal egészül ki: „g) értékelési különbözetben elszámolt várható hozamként kell kimutatni a mûködési célú befektetési portfolió mérleg fordulónapjára, illetve negyedév utolsó napjára vonatkozóan meghatározott, (kamatozó értékpapírok, illetve diszkont értékpapírok esetében a felhalmozott kamatot is tartalmazó) piaci értéke és könyv szerinti értéke közötti különbözet összegét. Az értékelési különbözet várható hozamán belül az idõarányosan járó kamatok között kell kimutatni a forintban és devizában elhelyezett bankbetétek, valamint a kamatozó értékpapírok (ideértve a külföldi pénzértékre szóló kamatozó értékpapírokat is) utolsó kamatfizetéstõl, a kibocsátástól az értékelés napjáig idõarányosan járó kamat összegét, valamint a diszkont értékpapírok vételára és névértéke közötti különbözetbõl a tárgyidõszakra idõarányosan jutó összeget. A járó osztalékok között kell kimutatni a tulajdoni részesedést jelentõ befektetések után az adózott eredménybõl járó összeget, valamint a kamatozó részvények után járó kamat összegét. Devizaárfolyam-különbözetek között kell kimutatni a valutapénztárban lévõ valutakészlet és a devizaszámlán lévõ deviza, továbbá a külföldi pénzértékre szóló befektetett pénzügyi eszközök és értékpapírok negyedév végi és mérlegfordulónapi értékelésekor a devizában kifejezett piaci érték 30. § (2) bekezdése szerinti választott devizaárfolyamon átszámított forintértéke és az eszköz könyv szerinti értéke közötti különbözetbõl a devizaárfolyam változásából adódó különbözet összegét. Egyéb piaci értékítéletbõl adódó értékkülönbözetként kell kimutatni a hitelviszonyt megtestesítõ értékpapírok felhalmozott kamattal csökkentett piaci értéke és könyv szerinti értéke közötti különbözet összegét, továbbá a befektetési célú ingatlanok piaci értéke és könyv szerinti értéke közötti különbözet összegét.”

Source: https://magyarkozlony.hu/hivatalos-lapok/8ed9960a852e07c4c64601af2bc8957fba205997/dokumentumok/daa4c7b23e9df3a91491bd9b070fcd46a5d5dced/letoltes